**ROMÂNIA**

**JUDEŢUL HUNEDOARA**

**MUNICIPIUL DEVA**

**PRIMARUL**

**REFERAT DE APROBARE**

pentru aprobarea regulamentului privind condițiile de utilizare a trotinetelor electrice pe domeniul public al municipiului Deva

Trotinetele electrice reprezintă mijloc de transport, nepoluant, care poate avea un rol semnificativ în descongestionarea traficului pe raza municipiului Deva.

 Potrivit prevederilor art.73 din O.U.G. nr.195/2002 privind circulația pe dumurile publice, republicată, cu modificările și completările ulterioare „Regulile pentru circulaţia pe drumurile publice a bicicletelor, a trotinetelor electrice, a vehiculelor cu tracţiune animală, a conducătorilor de coloane militare, cortegii, grupuri organizate, precum şi de animale se stabilesc prin regulament”.

 În acest sens este necesară intervenția autorității publice locale prin reglementarea la nivel local a modului de ocupare a domeniului public de către operatorii de flotă de trotinete electrice.

 Mai mult decât atât este necesară aprobarea regulamentului privind condițiile de utilizare a trotinetelor electrice pe domeniul public al municipiului Deva pentru ca amplasarea sau staționarea trotinetelor electrice de către operatori și utilizatori să se efectueze astfel încât să nu afecteze fluența și siguranța circulației, să nu pună în pericol viața și integritatea corporală a persoanelor și să nu aducă prejudicii proprietății publice ori private. Flota de trotinete electrice trebuie să îndeplinească toate criteriile tehnice prevăzute de legislația în vigoare privind buna funcționare a acestora, precum și să dispuna de toate echipamentele necesare pentru circulația în siguranță, pe timp de zi de noapte, pe drumurile publice.

 În baza Ordonanței de Urgență a Guvernului nr.195/2002 privind circulația pe drumurile publice, cu modificările și completările ulterioare, a Legii nr.227/2015 privind Codul Fiscal, cu modificările și completările ulterioare, a Legii nr.207/2015 privind Codul de procedură fiscală, cu modificările și completările ulterioare, a Legii nr.155/2010 a Poliției locale, cu modificările și completările ulterioare și a Ordonanței Guvernului nr.2/2001 privind regimul juridic a comntravențiilor, cu modificările și completările ulterioare.

 În temeiul art. 129 alin.1, alin.2 lit.”c”. alin.14 și art.196 alin.1, lit.”a” din Ordonanța de Urgență a Guvernului nr.57/2019, privind Codul administrativ, cu modificările şi completările ulterioare.

 Supun atenției comisiilor de specialitate și plenului Consiliului local al municipiului Deva proiectul de hotărâre pentru aprobarea regulamentului privind condițiile de utilizare a trotinetelor electrice pe domeniul public al municipiului Deva.

**PRIMAR,**

**Nicolae - Florin Oancea**